钦定古今图书集成/明伦汇编/氏族典/第305卷 > 《廖用贤尚友录》 > 常同
## 钦定古今图书集成/明伦汇编/氏族典/第305卷 > 《廖用贤尚友录》 > 常同

按《宋史常同传》：“同字子正，邛州临邛人，御史安民之
子也。登政和八年进士第。靖康初，辟元帅府主管机
宜文字，寻除太常博士。高宗南渡，辟浙江机幕。建炎
四年，召为大宗丞。绍兴元年，乞郡，得柳州。三年，召还，
除殿中侍御史。吕颐浩再相，同论其十事。颐浩罢相，
论张浚丧师失地，遂诏浚福州居住。四年，除起居郎”、
中书舍人、史馆修撰，俄除徽猷阁待制、提举江州太
平观。七年，以礼部侍郎召还，未数日，除御史中丞。乞
郡，除显谟阁直学士、知湖州。绍兴二十年，卒。